Last viewed:Qualitair & Sea
Brointermed Lines Agencies bvba
Hammonia Reederei GmbH & Co KG
Ships for sale8 weeks 20 hours ago Volunteer Program - Van Diest Medical Center
Home / About Us / Foundation, Auxiliary & Volunteers / Volunteer Program Annelien se kombuis: Aartappelgebak | Maroela Media
Aartappelgebak (Foto: Verskaf)
Staan jy ook gereeld soos ek voor die rak met sakke aartappels en wonder watter een om te koop? Want dit is nie asof jy deur net na die aartappel te kyk en te voel, gaan weet of dit melerig of wasagtig is nie.
Aartappels Suid-Afrika is ’n organisasie wat kyk na standaarde en nuwe tendense in die aartappelbedryf. Hulle verkoop nie self aartappels nie, maar ek het deur hul inligting gewerk en die volgende opgestel: daar is drie kategorieë vir aartappels geïdentifiseer en daarvolgens kan aankope met gemak in die winkels gedoen word.
Indien sakke nie duidelik gemerk is nie, kan jy die verskaffer se besonderhede op die verpakking opvolg en so navraag doen oor die aartappel-kultivar.
Aartappels se voedingswaarde is legio en dit bevat onder meer proteïne, vitamiene en minerale en saam met ander bestanddele kan dit ’n volledige ete word.
In my huis skil ek omtrent nooit ’n aartappel nie behalwe as ek kapokaartappels maak. Maar selfs in hierdie geval kook ek eers die aartappel in sy jassie gaar en trek dan die skilletjie af.
Die rede waarom ek nie aartappels skil nie, is bloot die feit dat die meeste van die voedsaamheid in die skil lê. Daarom het my familie leer gebakte aartappels en aartappelskyfies eet met die skil en al.
• Kultivar: Mondial, Fabula en BP13
• Hierdie aartappels het ’n baie lae styselinhoud, maar is hoog in vog. Dus is dit geskik vir die kook van aartappels vir skyfies, aartappelslaai en aartappelkoekies (hashbrowns/rosti) en verloor dit nie sy vorm in die kookproses nie. Dié soort aartappels word vir die massavoedselverwerkingsbedryf, onder andere kitskos, geproduseer. As jy die regte soort “slaptjips” wil maak, is dit die aartappel om te kies.
Kultivar: BP1, VDP, Fianna, Valor, Sifra of beter bekend as Bianca
• Hierdie aartappel is ’n kombinasie van goeie stysel- en voginhoud en is uiters veeldoelig en ook die meeste van die tyd op winkelrakke beskikbaar. Dit is dus geskik vir enige resep.
• Kultivar: Caren, Darius en Avalanche
• Hierdie aartappel bevat meer stysel as vog en is perfek vir die maak van kapokaartappels of brosgebakte aartappels met ŉ sagte binnekant.
750 g gerasperde aartappel, rou
250 g sampioene, fyn gekap
250 g spekvleis, gaar, fyn gekap
5 ml knoffel, fyn gedruk
5 ml swart peper, vars gemaal
Voorverhit oond tot 180 °C en smeer ’n oondvaste skottel van 20 cm x 30 cm met botter uit.
Meng al die bestanddele saam behalwe die kaas. Skep in die oondvaste skottel, sprinkel kaas oor en bak vir 45 minute.
Wenk: Hierdie mengsel maak ook heerlike kolwyntjies en bak vir dieselfde tyd en by dieselfde temperatuur. Of vir kampkos maak dit heerlike aartappelkoekies oor die kole.